Uoči druge runde izbora u Makedoniji
Izbori predstavljaju značajan korak u  primjeni odrednica Ohridskog sporazuma iz 2001. godine što je preduslov za pristupanje Makedonij
Makedonci su glasali na lokalnim izborima po prvi put nakon 2001. god kada tadašnjim političkim dogovorima postignuta saglasnost o većim pravima za makedonske Albance i druge manjine u Makedoniji. Kako su saopštili predstavnici OSCE-a, izbori su u najvećoj mjeri zadovoljili medjunarodne standarde, mada je bilo je nekih značajnih i ozbiljnih nepravilnosti Keith Whitmore, čelnik delegacije Kongresa Vijeća Erope je ocijenio da je “glasanje proteklo bez problema u mnogim dijelovima zemlje, ali i da su zabilježeni veliki broj slučajeva grupnog glasanja, izostanaka potpisa na glasačkim listićima i velike gužve na glasačkim mjestima.“ Grupno glasanje predstavlja kršenje pravila tajnosti glasanja, neprihvatljivo je i to bi trebalo da pripada prošlosti,” istakao je gospodin Whitmore. Od ostalih problema koji su se pojavili međunarodni posmatrači su naveli slučajeve zastrašivanja glasača, podvale sa glasačkim listićima i dokazane pristrasnosti u izvještavanju državnih medija. Glasnogovornik američkog State Deparmenta Richard Boucher je takođe istakao da treba ukazati na nepravilnosti u glasačkom procesu u Makedoniji: Pozvali smo makedonske vlasti da istraže i procesuiraju svako kršenje zakona do kojih je došlo tokom glasanja i da to učine prije druge runde glasanja zakazane za 27. mart. Izbori u Makedoniji važan su test predanosti zemlje izgradnji snažnih i pravičnih demokratskih institucija po stanardima euro-atlantske zajednice. To su prvi makedonski lokalni izbori nakon usvajanja zakona o decentralizaciji prošloga ljeta koji ima za cilj da osnaži demokratiju na lokalnom nivou. Izbori predstavljaju značajan korak u primjeni odrednica “Ohridskog sporazuma iz 2001. godine što je preduslov za pristupanje Makedonije u Evropsku uniju i NATO. Makedonija će imati velike koristi ako osigura da druga runda izbora koji će se održati 27. marta bude slobodna i poštena. Ulog je mnogo veći od kratkoročnog političkog dobitka za tamošnje stranke. Vlada i lideri političkih partija moraju raditi na tome da osiguraju budućnost Makedonije u euro-atlanskim institucijama. Jedan od načina da se to postigne je i da drugi krug izbora bude održan u skladu sa demokratskim standardima.